મહેંન્દ્ર સિંહ ધોનીએ એકવાર ફરી IPLનાં 11માં સીઝનમાં સાબિત કરી બતાવ્યુ છે કે તે હજુ પણ મેદાનમાં પોતાની બેટીંગથી ટીમને જરૂરીયાત હોય તેમ રમી શકે છે અને ટીમને જીત સુધી પહોચાડી પણ શકે છે. સોમવારે પુણેમાં રમાયેલ મેચ દરમિયાન ધોનીએ દિલ્હીનાં બોલરોની ધોલાઇ કરતા માત્ર 22 બોલમાં 51 રન બનાવી દીધા હતા. સોમવારે પુણેનાં મેદાનમાં ધોનીએ છક્કાનો વરસાદ કરી ફેન્સને મનોરંજન પુરુ પાડ્યુ હતુ. ધોનીએ દિલ્હીનાં લગભગ કોઇ બોલરને છોડ્યો નહતો. પરંતુ તેની લપાટમાં દિલ્હીનો પ્રમુખ બોલર ટ્રેંટ બોલ્ટ આવી ગયો હતો, જેની માત્ર એક ઓવર(17મી ઓવર)માં 21 રન બન્યા હતા જેમા 2 ગગન ચુમ્બી છક્કાનો પણ સમાવેશ છે. ધોનીએ તોફાની બેટીંગનાં કારણે ચેન્નઇ સુપર કિંગ્સ 211નો ટાર્ગેટ બોર્ડ પર લગાવવામાં સફળ રહી હતી.